Ιταλικά κέρματα ευρώ

Το ευρώ (EUR ή €) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη, μεταξύ των οποίων είναι και η Ιταλία. Τα κέρματα έχουν μια κοινή όψη και για τις 17 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή.

Τα ιταλικά κέρματα ευρώ έχουν ένα μοναδικό σχέδιο σε κάθε μονάδα νομίσματος, αν και έχουν ως κοινό θέμα γνωστά έργα τέχνης διάσημων Ιταλών καλλιτεχνών. Κάθε κέρμα δημιουργήθηκε από διαφορετικό σχεδιαστή. Οι σχεδιαστές είναι οι εξής (αναφέρονται με τη σειρά αξίας των κερμάτων, από το 1 σεντ ως το κέρμα των 2 ευρώ): Eugenio Driutti, Luciana De Simoni, Ettore Lorenzo Frapiccini, Claudia Momoni, Maria Angela Cassol, Roberto Mauri, Laura Cretara και Maria Carmela Colaneri. Όλα τα σχέδια κοσμούνται με τα 12 αστέρια της Ευρωπαϊκής Ένωσης, το έτος κοπής και τα ανάγλυφα γράμματα «RI» που σημαίνουν Repubblica Italiana (Δημοκρατία της Ιταλίας). Δεν υπάρχουν ιταλικά κέρματα ευρώ  με ημερομηνία πριν το 2002, αν και η κοπή τους έγινε νωρίτερα, μια και άρχισαν να διανέμονται στο κοινό την 1η Δεκεμβρίου του 2001.

Η επιλογή των σχεδίων των κερμάτων έγινε από το Ιταλικό κοινό μέσω τηλεοπτικής εκπομπής όπου παρουσιάστηκαν διάφορα σχέδια, και ζητήθηκε από τον κόσμο να ψηφίσει μέσω συγκεκριμένου τηλεφωνικού αριθμού το σχέδιο που προτιμά. 
Ωστόσο το κέρμα του ενός ευρώ έλειπε από αυτήν την ψηφοφορία, γιατί ο Κάρλο Ατζέλιο Τσιάμπι, τότε υπουργός Οικονομίας και κατοπινός Πρόεδρος της Ιταλικής Δημοκρατίας, είχε ήδη αποφασίσει ότι θα αναπαριστά τον Άνθρωπο του Βιτρούβιου του Λεονάρντο ντα Βίντσι. Το έργο αυτό του Λεονάρντο ντα Βίντσι έχει πολύ μεγάλο συμβολισμό, μια και αναπαριστά την οπτική της Αναγέννησης για τον άνθρωπο, ως μέτρο όλων των πραγμάτων και έχει ταυτόχρονα στρογγυλό σχήμα που ταιριάζει άψογα στο κέρμα. Όπως παρατήρησε ο ίδιος ο πρόεδρος Τσιάμπι, αντιπροσωπεύει το «χρήμα στην υπηρεσία του ανθρώπου», σε αντίθεση με τον άνθρωπο στην υπηρεσία του χρήματος.

 Η εθνική όψη των ιταλικών κερμάτων ευρώ 

€ 0,01
€ 0,02
€ 0,05

Το Castel del Monte, κάστροτου 13ου αιώνα στην Απουλία
Mole Antonelliana, πύργοςπου συμβολίζει την πόλη του Τορίνο 
Το Κολοσσαίο στη Ρώμη,διάσημο Ρωμαϊκό αμφιθέατρο  
€ 0,10
€ 0,20
€ 0,50

Η γέννηση της Αφροδίτης του  ζωγράφου Σάντρο Μποτιτσέλι
Το φουτουριστικό γλυπτό UniqueForms of Continuity inSpace του Ουμπέρτο Μποτσιόνι 
Ο έφιππος, ανδριάντας  του Αυτοκράτορα Μάρκου Αυρήλιου  
€ 1,00
€ 2,00
<td>Περιφέρεια € 2,00
150px

Η περιφέρεια του κέρματοςτων δύο ευρώφέρει τον αριθμό «2» έξι φορές,εναλλάξ με δύο αστέρια (**),σύνολο 12 αστέρια.
Ο Άνθρωπος του Βιτρούβιου, του Λεονάρντο ντα Βίντσι
Πορτραίτο του Δάντη Αλιγκέριαπό τον ζωγράφο Ραφαήλ   

 Αναμνηστικά κέρματα ευρώ 

Η Ιταλία εξέδωσε μέχρι σήμερα τρία αναμνηστικά κέρματα των δύο ευρώ.

Για περισσότερες πληροφορίες για τα αναμνηστικά κέρματα των δύο ευρώ, δείτε το άρθρο αναμνηστικά κέρματα ευρώ.

2004

Αναμνηστικό νόμισμα για την επέτειο των 50 χρόνων του παγκόσμιου προγράμματος τροφίμων. Το σχέδιο περιλαμβάνει μια υδρόγειο με την επιγραφή «WORLD FOOD PROGRAMME» (παγκόσμιο πρόγραμμα τροφίμων), από την οποία προβάλλουν ένα κλαδί ρυζιού, ένα σταριού και ένα καλαμποκιού, τα οποία θεωρούνται οι βασικές πηγές τροφής στον κόσμο. Υπάρχουν επίσης τα 12 αστέρια της Ευρωπαϊκής Ένωσης, το έτος κοπής (2004) και τα ανάγλυφα γράμματα «RI» που σημαίνουν Repubblica Italiana (Δημοκρατία της Ιταλίας). Τέλος, τα αρχικά της δημιουργού του σχεδίου, Uliana Pernazza (UP).
2005

Αναμνηστικό νόμισμα για την πρώτη επέτειο από την υπογραφή του Ευρωπαϊκού Συντάγματος. Πρόκειται για μοντέρνα σύνθεση της αρπαγής της Ευρώπης, με την Ευρώπη πάνω στον ταύρο, να κρατάει το κείμενο του Ευρωπαϊκού Συντάγματος. Υπάρχει επίσης το έτος κοπής (2005) και τα ανάγλυφα γράμματα «RI» που σημαίνουν Repubblica Italiana (Δημοκρατία της Ιταλίας). Τέλος, τα αρχικά της δημιουργού του σχεδίου, Maria Carmela Colaneri (MCC). Οι λέξεις «COSTITUZIONE EUROPEA» (Ευρωπαϊκό Σύνταγμα) σχηματίζουν το κάτω εξωτερικό ημικύκλιο του σχεδίου, ενώ το επάνω συμπληρώνεται από τα 12 αστέρια της Ευρωπαϊκής Ένωσης. 
2006

Αναμνηστικό νόμισμα για τους 20ούς χειμερινούς Ολυμπιακούς Αγώνες του Τορίνο. Μοντέρνα σύνθεση με σκιέρ σε κατάβαση, με φόντο τη λέξη «TORINO» και το «Mole Antonelliana», κτίριο-έμβλημα της πόλης. Υπάρχουν επίσης οι λέξεις «GIOCHI INVERNALI» (χειμερινοί αγώνες), η χρονιά κοπής (2006), τα αρχικά της δημιουργού Maria Carmela Colaneri, (MCC), ενώ όλη η σύνθεση συμπληρώνεται από  συμπληρώνεται από τα 12 αστέρια της Ευρωπαϊκής Ένωσης, που σχηματίζουν τον εξωτερικό κύκλο του κέρματος.
2007

Το αναμνηστικό νόμισμα φέρει την επιγραφή: «TRATTATI DI ROMA - 50o ANNIVERSARIO» (ΣΥΝΘΗΚΗ ΤΗΣ ΡΩΜΗΣ - 50H ΕΠΕΤΕΙΟΣ), «EUROPA» και «Repubblica Italiana» (Ιταλική Δημοκρατία)

Δείτε επίσης
Για εικόνες της κοινής όψης και λεπτομερή περιγραφή των κερμάτων, δείτε το άρθρο κέρματα ευρώ.

 Εξωτερικοί σύνδεσμοι 

Ευρωπαϊκή Κεντρική Τράπεζα
Κεντρική Τράπεζα της Ιταλίας

Κατηγορία:Κέρματα ευρώ ανά χώρα έκδοσης
Κέρματα
Κατηγορία:Νομίσματα της Ιταλίας
Κατηγορία:Ιταλία και Ευρωπαϊκή Ένωση